
Ministru kabineta noteikumi Nr. 807 
Rīgā 2021. gada 14. decembrī (prot. Nr. 80  5. §)

[bookmark: _Hlk82609051]Grozījumi Ministru kabineta 1999. gada 18. maija noteikumos Nr. 178 
[bookmark: _Hlk77602587]"Kārtība, kādā norādāmas preču un pakalpojumu cenas"

Izdoti saskaņā ar 
Patērētāju tiesību aizsardzības
 likuma 17. panta trešo daļu

1. Izdarīt Ministru kabineta 1999. gada 18. maija noteikumos Nr. 178 "Kārtība, kādā norādāmas preču un pakalpojumu cenas" (Latvijas Vēstnesis, 1999, 167./168. nr.; 2007, 99. nr.; 2010, 57. nr.; 2013, 88., 188. nr.) šādus grozījumus:
1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Patērētāju tiesību aizsardzības likuma 17. panta trešo daļu";

1.2. svītrot 1.2. apakšpunktu;
[bookmark: _Hlk82689534]1.3. aizstāt 2. un 3. punktā vārdus "prece vai pakalpojums" (attiecīgā locījumā) ar vārdiem "prece, pakalpojums, tostarp digitāls pakalpojums vai digitāls saturs" (attiecīgā locījumā);
1.4. papildināt noteikumus ar 4.1 punktu šādā redakcijā:
[bookmark: _Hlk83209504]
"4.1 Depozīta maksu preces cenas zīmē depozīta iepakojuma pārdevējs norāda atbilstoši Iepakojuma likuma 18.5 pantam.";

1.5. izteikt 14. punktu šādā redakcijā:

"14. Ja izsludināta izpārdošana, cenu pazemināšana vai atlaides, precēm skaidri norāda sākotnējo cenu, ko pārdevējs piemērojis noteiktā laikposmā pirms cenas samazinājuma piemērošanas, un cenu pēc tās pazemināšanas."; 

1.6. papildināt noteikumus ar 14.1, 14.2, 14.3, 14.4, 14.5 un 14.6 punktu šādā redakcijā:

"14.1 Sākotnējā cena ir viszemākā cena, ko pārdevējs piedāvājis ikvienam patērētājam pēdējo 30 dienu laikā pirms cenas pazemināšanas vai atlaides piemērošanas.

14.2 Ja prece ir bijusi tirdzniecībā konkrētajā tirdzniecības vietā mazāk nekā 30 dienas, sākotnējā cena ir viszemākā cena, ko pārdevējs piemērojis pēdējo septiņu dienu laikā pirms cenas pazemināšanas vai atlaides piemērošanas.

14.3 Ja izsludināta izpārdošana, cenu pazemināšana vai atlaides, precēm, kas ātri bojājas vai kam drīz beigsies derīguma termiņš, sākotnējā cena nav jānorāda. Šādā gadījumā skaidri norāda cenu pēc tās pazemināšanas.

14.4 Ja izsludināta izpārdošana, cenu pazemināšana vai atlaides ar vispārīgiem izmērāmiem cenu samazināšanas paziņojumiem, kas aptver plašu preču klāstu vai specifisku patērētāju grupu, skaidri norāda sākotnējo cenu, bet cena pēc tās pazemināšanas nav jānorāda.
[bookmark: _Hlk80364848]
14.5 Pieaugošs preču cenas samazinājums ir atļauts izpārdošanas ietvaros, nodrošinot, ka katrā cenas samazināšanas paziņojumā tiek norādīta sākotnējā cena, kas pastāvējusi pirms pirmā cenas samazinājuma piemērošanas, bez cenas samazinājuma.

14.6 Ar izpārdošanu šo noteikumu ietvaros saprotama pārdodamo preču cenu pazemināšana, lai pilnībā izpārdotu visas attiecīgās preces vai konkrētas sortimenta daļas, nepievienojot jaunas preces, tādējādi pilnībā izņemot konkrētās preces no piedāvājuma sortimenta.";

[bookmark: _Hlk77579061]1.7. izteikt 15. punktu šādā redakcijā:

"15. Lai iepakotām pārtikas precēm norādītu noteiktas mērvienības cenu, to aprēķina, gabalcenu dalot ar preces sauso tīrsvaru. Ja pārtikas prece ir sagatavota mērcē, ūdenī, marinādē vai citā šķidrumā, kura vienīgā funkcija ir vides radīšana un kurš nenosaka patērētāja izvēli, noteiktas mērvienības cenu aprēķina, gabalcenu dalot ar preces sauso tīrsvaru.";

1.8. aizstāt 19. un 20. punktā vārdu "pakalpojums" (attiecīgā locījumā) ar vārdiem "pakalpojums, tostarp digitāls pakalpojums vai digitāls saturs" (attiecīgā locījumā);

1.9. papildināt III nodaļu ar 20.1 punktu šādā redakcijā:

"20.1 Ja izsludināta cenu pazemināšana vai atlaides pakalpojumiem, tostarp digitāliem pakalpojumiem vai digitālam saturam, skaidri norāda cenu pirms un pēc pazemināšanas.";

1.10. svītrot 21.1 punktu;
1.11. izteikt informatīvo atsauci uz Eiropas Savienības direktīvām šādā redakcijā: 

[bookmark: es-516077]"Informatīva atsauce uz Eiropas Savienības direktīvām

[bookmark: p2011][bookmark: p-516078]Noteikumos iekļautas tiesību normas, kas izriet no:
1) Eiropas Parlamenta un Padomes 1998. gada 16. februāra Direktīvas 98/6/EK par patērētāju aizsardzību, norādot patērētājiem piedāvāto produktu cenas;
2) Eiropas Parlamenta un Padomes 2019. gada 27. novembra Direktīvas (ES) 2019/2161, ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (Dokuments attiecas uz EEZ)."

2. Šo noteikumu 1.3. un 1.8. apakšpunkts stājas spēkā 2022. gada 1. janvārī. 

3. Šo noteikumu 1.5., 1.6., 1.9. un 1.11. apakšpunkts stājas spēkā 2022. gada 28. maijā.



	[bookmark: _Hlk82172428]
	Ministru prezidents 
	(paraksts*)
  
	A. K. Kariņš

	Ekonomikas ministrs 
	(paraksts*)
	J. Vitenbergs



* Dokuments ir parakstīts ar drošu elektronisko parakstu




N0913_1

N0913_1
image1.png
Ministru kabinets




